’n Oomblik met Anna Davel | SARIE
FOTO: Phyllis Green 29 Mei 2015
’n Oomblik met Anna Davel	deur Lydia van der Merwe
Anna Davel is bekend vir die sielvolle liedjies wat sy skryf. Soos nou weer met Moment, haar vyfde album met oorspronklike musiek. Want as iets aan haar hart vat, skryf sy uit haar lyf. Sondagmiddag. ’n Karaktervolle ou peperboom op Philadelphia. Kort duskant Malmesbury van Kaapstad af kruip die klein oase in die laatsomer-songestroopte landskap weg.
“Ek het al gesien as ek onder druk probeer werk . . . jis, daai liedjies is nie lekker nie, man. Hulle praat nie met die hart nie. My inspirasie is as ek iets sien wat my diep raak, as ek iets voel, ’n journey beleef het wat ek dink die moeite werd is om te deel. Ek kan nie langs die metronoom gaan sit nie en tik … tak … oukei … Hier gaan ons … Dan is daar net niks.